14. AΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 526150 της 13/24 Ιουλ. 1981  (ΦΕΚ Β΄ 442) Περί καθορισμού διαδικασίας καταβολής ενισχύσεως του άρθρ. 13 παρ. 2 του Ν.Δ. 1313/1972. 1.Έχοντας υπόψη: α)Το εδάφ. α' της παρ.2 του άρθρ.13 και παρ.3 του Ν.Δ. 1313/1972 «περί μέτρων ενισχύσεως της τουριστικής αναπτύξεως όπως τροποποιήθηκε και συμπληρώθηκε με το Ν.Δ. 1378/1973. β)Το Ν.Δ. 201/1974 «περί τροποποιήσεως και συμπληρώσεως της περί ΕΟΤ Νομοθεσίας». γ)Το Ν.Δ. 216/1974 «περί συστάσεως Υπουργείου Προεδρίας Κυβερνήσεως». δ)Την υπ' αριθ. 539663/241/8.9.1976 απόφαση του Υπουργού Προεδρίας της Κυβερνήσεως «περί καθορισμού διαδικασίας καταβολής της εν άρθρ.13, παρ.2 του Ν.Δ. 1313/1972 ενισχύσεως όπως τροποποιήθηκε με την υπ' αριθ. 550473/12.12.1978 απόφαση του Υπουργού Προεδρίας της Κυβερνήσεως, οι οποίες καταργούνται. ε)Την υπ' αριθ. 534079/1.10.1980 απόφαση του Υπουργού Προεδρίας η οποία τροποποιείται, αποφασίζουμε: Άρθρ.1.-(Καταργείται το άρθρ.1 της 534079/ 1981 απόφ. Υπ. Πρ. Κυβ. (ανωτ. αριθ. 13). Άρθρ.2.-(Τροποποιείται το άρθρ.2 της 534079/ 1981 απόφ. Υπ. Πρ. Κυβ. (ανωτ. αριθ. 13). Άρθρ.3.-1.Αφού ο ενδιαφερόμενος λάβει θετική απόφαση του ΕΟΤ, υποβάλλει προς την Επιτροπή της παρ. 1 του άρθρ.2 της παρούσης εις 3πλούν πλήρη αρχιτεκτονική μελέτη (καθώς και στατική και ηλεκτρομηχανολογική μελέτη εφ' όσον κριθεί σκόπιμο από την Επιτροπή και κοινοποιηθεί εγγράφως στον ενδιαφερόμενο), τεχνική έκθεση και αναλυτικό προϋπολογισμό σύμφωνα με τις έντυπες οδηγίες του ΕΟΤ. Τα πιο πάνω δικαιολογητικά πρέπει να υποβληθούν μέσα σε 6 μήνες από την κοινοποίηση της αποφάσεως του Γενικού Γραμματέως του ΕΟΤ, αλλιώς η απόφαση αυτή του Γεν. Γραμματέως του ΕΟΤ παύει να ισχύει. Με νέα αιτιολογημένη απόφαση της Επιτροπής είναι δυνατόν να δοθεί παράταση που δε θα υπερβαίνει τους τρεις μήνες. 2.Η αρχιτεκτονική μελέτη της προηγουμένης παραγράφου ελέγχεται από τους αρχιτέκτονες της Επιτροπής του άρθρ.2 της παρούσης οι οποίοι εισηγούνται προς την Επιτροπή την έγκριση ή απόρριψή της όπως και τις αναγκαίες διορθώσεις. Τους ελέγχους των αναλυτικών προϋπολογισμών, των στατικών και ηλεκτρομηχανολογικών μελετών, εφ' όσον απαιτούνται, αναλαμβάνει, για λογαριασμό της Επιτροπής η Δ/νση Γ΄ Τεχνική του ΕΟΤ. Οι ανωτέρω τεχνικοί είναι υποχρεωμένοι να ελέγξουν τις σχετικές μελέτες μέσα σε 20 μέρες από την ημερομηνία που θα τους παραδοθούν από τον  Γραμματέα της Επιτροπής. Οι εγκεκριμένες μελέτες και προϋπολογισμοί πρέπει να φέρουν την υπογραφή του ελέγξαντος τεχνικού. Οι τυχόν παρατηρήσεις θα υποβάλλονται εγγράφως στην Επιτροπή. Η Επιτροπή εγκρίνει ή απορρίπτει τη μελέτη μπορεί δε να φέρει τις αναγκαίες διορθώσεις ή να προβεί σε συγκεκριμένες υποδείξεις. Τα ανωτέρω θα περιλαμβάνονται σε σχετικό τυποποιημένο έντυπο που θα υπογράφεται κατά τη Συνεδρίαση από τα μέλη της Επιτροπής και θα αποτελεί τμήμα των Πρακτικών. Με βάση την έγκριση της Επιτροπής εκδίδεται, Απόφαση του Διοικητικού Συμβουλίου του ΕΟΤ περί εγκρίσεως της ενισχύσεως και του ποσοστού στο οποίο θα ανέλθει η ενίσχυση αυτή, όπως και η εκτελεστική αυτής απόφαση του Γενικού Γραμματέα του ΕΟΤ, που κοινοποιείται στον ενδιαφερόμενο, μερίμνη της αρμοδίας για την κίνηση της διαδικασίας εγκρίσεως ενισχύσεως Υπηρεσίας του ΕΟΤ. 3.Μετά την έγκριση της μελέτης η Επιτροπή πρέπει να καθορίζει το χρονικό όριο αποπερατώσεως των εργασιών, κατανομή αυτών σε στάδια, όταν τούτο είναι σκόπιμο και εφικτό και κατανομή του ποσού της ενισχύσεως ανάλογα με τα στάδια αυτά. Στη συνέχεια καθορίζεται από την Επιτροπή η λειτουργική μορφή της Τουριστικής Εγκαταστάσεως και ο αριθμός των κλινών με βάση την αίτηση του ενδιαφερομένου και τις πραγματικές δυνατότητες του κτίσματος. Μία σειρά εγκεκριμένων σχεδίων της όλης μελέτης υποβάλλεται στη Δ/νση ΣΤ' Διαμονής και Εστιάσεως και επέχει θέση εγκρίσεως της καταλληλότητας και των αρχιτεκτονικών σχεδίων κατά τα καθιερωμένα, μία σειρά σχεδίων κρατείται στα αρχεία της Επιτροπής και η τρίτη σειρά επιστρέφεται στον ενδιαφερόμενο. Μετά την ολοκλήρωση των εργασιών κάθε σταδίου ή μετά την ολοκλήρωση των εργασιών, εφ' όσον δεν ορίσθηκαν στάδια, διενεργείται αυτοψία από την Επιτροπή ή μέλη ή μέλος αυτής ή από άλλο αρχιτέκτονα-μηχανικό του ΕΟΤ, ενημερωμένο σχετικά από την Επιτροπή. Τα αποτελέσματα της αυτοψίας και σχετικές παρατηρήσεις θα αναφέρονται εγγράφως προς την Επιτροπή. Σκοπός της αυτοψίας είναι η διαπίστωση της πιστής εφαρμογής της εγκριθείσης μελέτης (χρησιμοποίηση των καταλλήλων υλικών, μη υπέρβαση των εγκριθεισών εργασιών κλπ.). 4.Μετά το τέλος των εργασιών κάθε σταδίου και την σύμφωνα με την προηγούμενη παράγραφο αυτοψία, καταβάλλεται στον κύριο του κτιρίου το τμήμα της ενισχύσεως που αναλογεί. Αν από την αυτοψία διαπιστωθεί η μη πιστή εφαρμογή της εγκριθείσης μελέτης, αναστέλλεται η καταβολή της ενισχύσεως και χορηγείται στον κύριο προθεσμία συμμορφώσεως προς την μελέτη σύμφωνα με τις υποδείξεις της Επιτροπής. Εφ' όσον παρέλθει άπρακτη η προθεσμία ή η παράτασή της η οποία τυχόν χορηγήθηκε, ματαιώνεται, με απόφαση του Δ.Σ. του ΕΟΤ, η χορήγηση (Αντί για τη σελ. 116,869) Σελ. 116,869(α) Τεύχος 1285-Σελ. 17 Τουριστική Ανάπτυξη 18.Β.ο.14 442 της ενισχύσεως. Οποιαδήποτε καθυστέρηση οφείλεται σε υπαιτιότητα του ΕΟΤ δεν υπολογίζεται σε βάρος του ενδιαφερομένου. 5.Αναθεώρηση του εγκεκριμένου προϋπολογισμού εξετάζεται από την Επιτροπή ύστερα από αίτηση του ιδιοκτήτη και χωρεί μόνο στις δύο πιο κάτω περιπτώσεις: α)Λογιστικά σφάλματα ή ουσιώδεις παραλείψεις κατά την υποβολή ή την έγκριση από την Υπηρεσία του αναλυτικού προϋπολογισμού. β)Ανατιμήσεις υλικών ή εργασιών, που προβλέπονται στην εγκεκριμένη μελέτη εξ αιτίας καθυστερήσεως που οφείλεται στην διακοπή λειτουργίας της Επιτροπής κατά το 9μηνο Μαρτίου-Σεπτεμβρίου 1980. Άρθρ.4.-Οι αμοιβές της αρχιτεκτονικής, στατικής και ηλεκτρομηχανολογικής μελέτης και επιβλέψεως του άρθρ.3 της παρούσης, περιλαμβάνονται στον προϋπολογισμό των δαπανών του έργου, επί του οποίου υπολογίζεται η ενίσχυση που χορηγείται από τον ΕΟΤ. Άρθρ.5.-1.Η επιτροπή του άρθρ.2 της παρούσης παρέχει κατά την έγκριση της μελέτης έγγραφες υποδείξεις για τον ενδεικνυόμενο, για το συγκεκριμένο κτίριο, εξοπλισμό κα επίπλωση, λαμβάνουσα υπ' όψη το ειδικό αρχιτεκτονικό χαρακτήρα του κτιρίου, την τοπική λαϊκή παράδοση κλπ. Άρθρ.6.-Πριν από τη χορήγηση της άδειας λειτουργίας και την, στη συνέχεια, έγκριση τιμών, κατά τις διατάξεις του Π.Δ. 33/1979, απαιτείται η διενέργεια αυτοψίας από τις αρμόδιες Δ/νσεις του ΕΟΤ. Άρθρ.7.-Η παρούσα απόφαση ορίζεται να ισχύει από τη δημοσίευσή της στην Εφημερίδα της Κυβερνήσεως.